# IT DROŠĪBAS NOTEIKUMI

1. Informācijas apmaiņa, kas var ietekmēt Pakalpojuma drošību, tiek nodrošināta tikai ar Līgumā noteikto kontaktpersonu starpniecību, ievērojot informācijas apmaiņas veidu, kas nodrošina tās konfidencialitāti, integritāti un pieejamību:
   1. šifrēts e-pasts;
   2. Pasūtītāja ziņu apmaiņas (tērzēšanas) risinājums;
   3. Pasūtītāja pieteikumu apstrādes sistēma.
2. Izpildītājs ir atbildīgs par savu darbinieku veiktajām darbībām, kas vērstas uz Pasūtītāja IT sistēmu drošības apiešanu vai bojāšanu.
3. Izpildītājs ir atbildīgs par to, ka darbības Pasūtītāja IS tiek veiktas tikai tādā apjomā, lai nodrošinātu Līguma priekšmeta izpildi.
4. Pielietojot Izpildītāja valdījumā esošus tehniskos vai programmatūras līdzekļus, Izpildītājs uzņemas atbildību par šo līdzekļu sastāvā ietilpstošo operētājsistēmu drošības atbilstību, pielieto atjauninātus pretvīrusu aizsardzības un ugunsmūra risinājumus, kā arī nodrošina adekvātas fiziskās drošības kontroles Pakalpojuma sniegšanas laikā.
5. Izpildītājs apņemas pielietot Pasūtītāja norādītu papildus IT drošības aizsardzības programmatūru un tās uzturēšanu Līguma saistību izpildes termiņā, ja tādu pieprasa uzstādīt Pasūtītājs. Programmatūras izmaksas sedz Pasūtītājs.
6. Izpildītājs apņemas nodrošināt Pasūtītājam iespēju pastāvīgi uzraudzīt Izpildītājam nodotās informācijas IT drošības pasākumu ievērošanu. Šai sakarā, Izpildītājs apņemas nodrošināt Pasūtītājam iespēju jebkurā laikā, ja tas par to informējis Izpildītāju vismaz 2 (divas) darba dienas iepriekš, Izpildītāja pārstāvja klātbūtnē pārbaudīt Izpildītāja darbību tā atrašanās vai Pakalpojumu sniegšanas vietā saistībā ar Pakalpojumu sniegšanu, tai skaitā, iepazīties ar dokumentiem, pielietotiem tehniskās un programmatūras līdzekļiem, kā arī pieprasīt no UZŅĒMĒJA informāciju, kas saistīta ar Pakalpojumu sniegšanu.
7. Ja Izpildītājam ir aizdomas par drošības incidentu vai Līgumā minēto IS drošības noteikumu pārkāpumu, Izpildītājs nekavējoties informē par to Pasūtītāja kontaktpersonu vai Pasūtītāja Palīdzības dienestu, tālrunis: +371 67728888.